《送戚不磷之内黄访邓远游》
明代·吴梦旸

野夫元是客中身，复向离堂易损神。
鸟哢一声林已夕，花吹三月路无春。
黄河不接黎阳树，青草偏生杨子津。
非尔中年急知己，那能轻作渡江人。

作者简介：浙江归安人，字允兆。好吟诗，善作曲，亦工山水，与同郡臧懋循、茅维、吴稼竳并称四子。晚游金陵，征歌顾曲，齿龋牙落，犹呜呜按拍。有《射堂诗抄》。
词学图录